Diari Oficial de la Generalitat Valenciana


Sumari del DOGV 5454, del 20-02-2007 (2007/1741)

Notificació a Manuel Guerrero Cortés de la resolució dictada en les actuacions de l'executòria 916/2005.
--------------------------------------------------------------------------------------------------------

### Dades del document

Número de DOGV
:   5454

Data del DOGV
:   20-02-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/1741


Data del document
:   01-02-2007

Organisme emissor
:   Jutjat d'Execucions Penals Número 12 de Madrid

Tipus de document
:   Edicte

Descriptors 

:   * sistema judicial

Executòria 916/2005  
Procedent del Jutjat Penal 27 de Madrid  
Encarnación Pérez Rodríguez, secretària del Jutjat d'Execucions Penals número 12 de Madrid, faig saber:  
En virtut del que s'ha acordat en la resolució del dia de hui, dictat en l'executòria número 916/2005, que se seguix en este jutjat contra Manuel Guerrero Cortés, al qual se'l va condemnar mitjançant la sentència de data 13 de desembre de 2004, confirmada per la Secció Primera de l'Audiència Provincial de Madrid mitjançant la interlocutòria de 25 de febrer de 2005, al pagament de 5.431,20 euros d'indemnització, multa de 48 dies amb una quota diària de 6 euros i al pagament de les costes, mitjançant este edicte s'anuncia la venda en subhasta pública, amb una antelació de 20 dies, com a mínim, de la següent finca propietat del penat:  
Finca urbana situada al carrer de Jaume II, número 39, bloc dret, habitatge dret, porta 4, planta 1a, lletra D, de Gandia, la qual es troba inscrita al tom 1683, llibre 911, foli 191, finca registral número 65.187.  
La subhasta es farà el proper dia 13 de març, a les 10.00 hores, a la sala d'audiència d'este jutjat, situada a la planta tercera de l'edifici dels jutjats de la plaça de Castilla, número 1, d'acord amb les condicions següents:  
1. La finca embargada s'ha valorat en 115.394 euros i una vegada practicada la liquidació de càrregues anteriors, la qual és de 42.978,05 euros a favor de Caja de Ahorros y Monte de Piedad de Zaragoza, Aragón y Rioja (Ibercaja), el valor de l'immoble per a subhasta és de 72.415,95 euros.  
2. El certificat registral i, si escau, la titulació de l'immoble que se subhasta estaran a la secretaria d'este jutjat.  
3. S'entendrà que tot licitador accepta com a suficient la titulació que hi ha o que no hi ha títols.  
4. Les càrregues i gravàmens anteriors continuaran subsistents, i s'entendrà que pel fet de participar a la subhasta, el licitador les admet i queda subrogat a la responsabilitat derivada d'aquelles, si la rematada s'adjudica a favor seu.  
5. Per a prendre part a la subhasta hauran de dipositar prèviament al compte de dipòsits i consignacions d'este jutjat a l'entitat Banesto, compte expedient número 2874 2624 78 0916 05 el 30% del valor de la finca a efectes de subhasta, i hauran de consignar, si escau, si les quantitats ingressades pertanyen en tot o en part a altri l'identificaran adequadament.  
6. Des de l'anunci de la subhasta fins a la celebració d'esta, es podran fer postures per escrit en sobre tancat, al qual caldrà adjuntar el resguard d'haver realitzat la consignació a què fa referència la condició anterior.  
7. Únicament l'executant podrà realitzar postures amb la facultat de cedir la rematada a altri, el qual podrà prendre part a la subhasta únicament quan hi haja licitadors, i podrà millorar les postures que facen, sense que hi haja necessitat de consignar cap quantitat.   
8. Si la millor postura és igual o superior al 70% del valor pel qual el bé haja eixit a subhasta, el tribunal, mitjançant una interlocutòria, el mateix dia o a l'endemà, aprovarà la rematada a favor del millor postor. En el termini de 20 dies, el rematant haurà de consignar al compte de dipòsits i consignacions d'este jutjat, la diferència entre el que s'ha diposita i el preu de la rematada.  
9. Si és l'executant que fa la millor postura, igual o superior al 70% del valor pel qual el bé ha eixit a subhasta, una vegada aprovada la rematada, el secretari judicial procedirà a la liquidació del que es dega per principal, els interessos i les costes, i una vegada notificada esta liquidació, l'executant consignarà la diferència, si n'hi ha.  
10. Si només es fan postures superiors al 70% del valor pel qual el bé ha eixit a subhasta, però oferix pagar a terminis amb les garanties suficients, bancàries o hipotecàries, del preu ajornat, es faran saber a l'executant el qual, durant els 20 dies següents, podrà demanar l'adjudicació de l'immoble pel 70% del valor d'eixida. Si l'executant no fa ús d'este dret, s'aprovarà la rematada a favor de la millor d'aquelles postures, amb les condicions de pagament i garanties oferides en esta.  
11. Quan la millor postura oferida a la subhasta siga inferior al 70% del valor pel qual el bé ha eixit a subhasta, l'executat podrà, en el termini de 10 dies, presentar un tercer que millore la postura i oferisca una quantitat superior al 70% del valor de taxació o que, tot i ser inferior a este import, resulte suficient per a aconseguir la completa satisfacció del dret de l'executant. Una vegada transcorregut este termini sense que l'executat realitze l'anterior, l'executant podrà, en el termini de cinc dies, demanar l'adjudicació de l'immoble pel 70% d'este valor o per la quantitat que se li dega per tots els conceptes, sempre que esta quantitat siga superior a la millor postura. Quan l'executant no faça ús d'esta facultat, s'aprovarà la rematada a favor del millor postor, sempre que la quantitat que haja oferit supere el 50% del valor de taxació o, sent-ne inferior, cobrisca, almenys, la quantitat per la qual s'ha despatxat execució, incloent-hi la previsió per a interessos i costes. Si la millor postura no complix estos requisits, el tribunal, oïdes les parts, resoldrà sobre l'aprovació de la rematada a la vista de les circumstàncies del cas.  
12. Dels antecedents que consten en les actuacions no es pot fer constar la situació possessòria de l'immoble.  
13. Este edicte estarà exposat al tauler d'anuncis d'este jutjat i als llocs públics de costum fins a la data de realització de la subhasta així com la publicació en el Diari Oficial de la Comunitat Valenciana.  
14. Si es dóna el cas que la notificació de l'assenyalament a l'executat resulta infructuós pel fet de trobar-se en parador ignorat, esta val de notificació edictal per a este executat.  
15. Si per causa de força major no es pot portar a terme la subhasta el dia i l'hora assenyalats, es farà el dia següent hàbil.  
I en compliment del que s'ha acordat lliure este edicte.  
Madrid, 1 de febrer de 2007.- La secretària: Encarnación Pérez Rodríguez.